**Laikotarpis:** 2020-03-23–2020-03-27

**Tema/idėja:**  
Tarp žiedų

**Tikslas::**  
Siekti, kad vaikai kuo daugiau pažintų, atrastų, žinotų pavasario požymių, gebėtų juos pavaizduoti popieriaus lape, fotografijose; gebėtų atpažinti ir įvardinti geometrines formas.

**Siektini rezultatai::**  
Pakartoti žinomas geometrines formas (trikampis, apskritimas, kvadratas), susipažins su šešiakampiu;  
Išmoks eilėraštį mintinai;  
Gebės atpasakoti savo sukurtą darbą, laikysis darbų vykdymo taisyklių.  
Džiaugtis kūrybos procesu, jausti pasitenkinimą kuriant.

**NUMATOMOS VEIKLOS:**  
Skaitymas, ieškojimas garso Ū  
Atminties lavinimas- eilėraščio mintinai mokymasis  
Geometrinių formų atpažinimas, žinojimas.  
Prevencinių programų taikymas.  
Gebėjimas komunikuoti nuotoliniu būdu (skambinimasis telefonu, bendravimas).

**Socialinė kompetencija:**  
Perskaityti taisykles (prisegtuke) Taisyklės, kaip pasakyti tai, ką noriu pasakyti.  
Atpažinti ir suprasti savo jausmus- jausmų dienoraštis.  
Vaikai stebi suaugusiųjų gyvenimą, jų veiklą, įvardija, ką svarbaus ir naudingo jie veikia, imituoja jų profesinį ir kitokį elgesį. Aptaria suaugusiųjų gyvenimo pamokas, daro išvadas, ko galima iš jų pasimokyti.

**Pažinimo kompetencija:**  
Skaičių iki 15 seka. Įvairūs žaidimai: Pasakyk man skaičiaus 10 kaimynus, jei nulipsime laipteliu žemyn kiek bus? o jei pakilsime laipteliu aukštyn.  
Trijų dėmenų sudėtis: Pasakyk kiek bus jei: 7+1+2; 1+6+1; 3+6+1 ir panašiai.  
Šešiakampis- pažvelk kaip atrodo korys. Kiekviena korio akelė tobulas šešiakampis.  
Sudaromos galimybės rasti formų aplinkoje (grupėje, namuose, lauke), ieškoti tų formų panašumų ir skirtumų. Vaikai skatinami vartoti atitinkamą žodyną ir sąvokas, nusakančias daiktų ir reiškinių savybes. Kuriamos įvairių geometrinių formų kompozicijos, panaudojant įvairias grupėje turimas medžiagas – kartoną, popierių, plastiką, apskritus dangtelius ir t. t. Vaikai skatinami įvardyti formas ir vartoti jų pavadinimus savo kalboje.

**Komunikavimo kompetencija:**

Eilėraštis mintinai: "Pavasaris ateina" B. Lenktytė  
Po žingsnelį, patyliukais,  
Su varveklių lašeliukais  
Vis pavasaris arčiau...  
Bringstant pumpurus mačiau!  
  
Šypt prie griovio minštučiukai  
Blindžių skleidžiasi kačiukai.  
Snieguolytės galvas kelia...  
Dar truputis- tuoj bus žalia!  
  
Dar truputis žalumos-  
Ir neliks pas mus žiemos!  
Nes tik taip, tik po žingsnelį,  
Grįžt pavasarėlis gali...  
  
Garso Ū ieškojimas aplinkoje (gal atras ką panašaus į garsą Ū), knygose, įvairiuose žodžiuose rasti, apibraukti ar paryškinti.  
Ant balto popieriaus lapo nupiešus garsą Ū jį papuošti (akvarele, guašu, aplikacija).  
Savaitės sąvokos: pavasario požymiai, pumpuras, sprogti, brinkti, kačiukai, blindė, žiedlapis, avilys, korys, šešiakampis.  
  
Pasisveikinimas:  
Žeme, žeme, bar bar bar bar  
Laikas keltis tau dabar.  
Jei miegelis jau išvytas,  
Turi prasiskleist gėlytės!

**Sveikatos kompetencija:**  
Saugumas buityje (p. 32)- pagal ALKOHOLIO, TABAKO IR KITŲ PSICHIKĄ VEIKIANČIŲ MEDŽIAGŲ  
VARTOJIMO PREVENCIJOS PROGRAMOS ĮGYVENDINIMO REKOMENDACIJOS  
IKIMOKYKLINIS IR PRIEŠMOKYKLINIS UGDYMAS  
Kas kur laikoma- rask paveikslėliui porą pratybų užduotis psl. 33 ([smm.lt](https://www.smm.lt/uploads/documents/svietimas/ugdymo-programos/vidurinis-ugdymas/222_0603_PERZIURAI.pdf)" \t "_blank)

**Meninė kompetencija:**  
Sukurti piešinį gamtoje iš gamtinių medžiagų, nufotografuoti ir įkelti nuotrauką į uždarąją FB grupę.  
sukurk pagal pavyzdį gėlių krepšelį: [krokotak.com](http://krokotak.com/2020/02/spring-craft/?fbclid=IwAR3BlmDqITfsVI3-1Q8-8uUMz8nA-8PWUk9VcNkrv1xi0_EMYhGh_vc5wSU%3Cbr%3E)  
Skatinama spontaniška meninė raiška kasdien – žaidžiant, bendraujant, dirbant, švenčiant, poilsiaujant priešmokyklinės grupės aplinkoje ir gamtoje. Vaikai patys išbando įvairius žmogaus, augalų, gyvūnų, daiktų vaizdavimo būdus. Piešiami įspūdžiai, svajonės, fantazijos, iliustruojamos pasakos, savo sukurtos istorijos, matyti filmukai, teatro spektakliai ir t. t. Kuriama akvarele, aplikacija, guašu, spalvotomis kreidelėmis ir pieštukais, tušu, plunksnelėmis, moliu, plastilinu ir kt.; vaikams sukuriamos sąlygos siuvinėti virvelėmis, pinti, piešti ant stiklo ar veidrodžio, lieti dažus ant vandens, lieti vaško figūras, austi staklėmis, spauduoti ir kt.

**Individuali veikla:**  
Pakalbėti telefonu su kiekvienu vaiku- išgirsti jo balsą, pasidomėti jo veikla.  
Užduočių bloknoto užduotys nuo 1 psl.- iki 7psl.

**Darbas su šeima:**  
Užduotis: rinkti pirmųjų pavasario ženklų vaizdus, juos užfiksuoti ir patalpinti mūsų uždaroje FB grupėje.